Западен Мидлендс (регион)

**Западен Мидлендс** (англ. *West Midlands*) е еден од деветте официјални региони во Англија. Ја зафаќа западната половина од областа позната како Мидлендс. Главен и најголем град е Бирмингем. Други поголеми градови се Ковентри и Шрузбери.

Во Ворикшир се наоѓаат градовите Стратфорд на Авон, родното место на писателот Вилијам Шекспир, Рагби, местото од каде потекнува рагбито и Нунејтон, родното место на Џорџ Елиот.

## Географија
Во склоп на регионот влегуваат церемонијалните грофовии: Херефордшир, Шропшир, Стафордшир, Ворвикшир, Западен Мидлендс и Вустершир.
[мини| Рурален [Шропшир, Лит Хил.]]
Западен Мидлендс зафаќа површина од 13.004&nbsp;км2 (7-мо место) и на запад се граничи со Велс, на северозапад со регионот Северозападна Англија, на исток со регионот Источен Мидлендс, на југ со регионите Југоисточна Англија и Југозападна Англија.

Највисокиот врв во регионот е Црна Планина, со 703&nbsp;метри (2.307&nbsp;ft) во западен Херефордшир на границата Велс. Најдолгата река во Обединетото Кралство, реката Северн, минува низ југоисточниот дел од регионот низ градовите Шрузбери и Вустер и клисурата Ајронбриџ која е прогласена за светско наследство на УНЕСКО.

## Градови
Поголеми градови во регионот Западен Мидлендс се:

* Бирмингем е седиште на Англиканската епархија во Бирмингем од 1905 година, и е самоуправен град; со него раководи градоначалник од 1838 година.
* Ковентри е седиште на Епархијата Ковентри од 1121 година ( освен периодот од 1661 до 1918 година), има локална власт и со него раководи градоначалник од 1345 година, кога била издадена посебна кралска повелба.
* Херефорд е седиште на Епархијата Херефорд од 676 година, самоуправен e и со него раководи градоначалник од 1382 година, кога била издадена посебна повелба од англискиот крал Ричард II.
* Личфилд е седиште на Епархијата Личфилд од 669 година, кога петтиот епископ на Мерсија, Свети Чед, ја преместил епархијата од Рептон.
* Стоук на Трент има статус на град со посебна повелба на кралот Џорџ V од Англија од 1922 година, а на 10 јули 1928 година, на чело на Стоук на Трент застанал лорд градоначалник.
* Вулверхемптон има локална власт и е предводен од градоначалник од 1848 година.
* Вустер е центар на епархијата Вустер, формирана во 679 година од Теодор од Кентербери.

## Историја
За време на англосаксонска Англија, овој регион бил дел од територијата на Кралството Мерсија.

На 31 јануари 1916 година, за време на Првата светска војна, неколку места во регионот попатно биле бомбардирани од германскиот авион LZ 61, кој требало да го бомбардира Ливерпул. Загинал 31 цивил, но екипажот на авионот не успеал да се врати во базата - на враќање се урнал во морето.

Во Втората светска војна, Бирмингем бил трет најбомбардиран град во Обединетото Кралство по Лондон и Ливерпул.

## Демографија
Според податоците од 2012 година, во Западен Мидлендс живеат 5.642.600 луѓе (5-то место меѓу регионите), со просечна густина на населението од 433,91 луѓе/kм².
десно|мини| Статуа на Свети Михаил и Сатаната во катедралата во Ковентри

## Економија
Во Западен Мидлендс се наоѓаат седиштата на многу производствени капацитети од автомобилската индустрија: 
* Астон Мартин и Ленд Ровер имаат седиште во Гејдон.
* Главната фабрика на Ленд Ровер 
* Јагуар Карс, Пежо UK и Ситроен ОК и Ирска  имаат голема фабрика за производство во Касл Бромвич.
* Автомобилски гуми Гудјиар
* Производство на гуми за воздухоплови Данлоп 
* Гумите Мишелин се прават во Сајдвеј во Стоук на Трент.
Bet365 се наоѓа во Етрурија и е најголемиот работодавец во приватниот сектор во Стоук на Трент.

## Спорт
[десно|мини| Сент Џорџс Парк е тренинг центар на [Фудбалска репрезентација на Англија|фудбалската репрезентација на Англија]]

### Фудбал

## Наводи

Категорија:Региони во Англија
Категорија:Западен Мидлендс (регион)